CELEX: 62016FN0011
Language: da
Date: 2016-02-19 00:00:00
Title: Sag F-11/16: Sag anlagt den 19. februar 2016 — ZZ mod Kommissionen

25.4.2016   
            
            
               DA
            
            
               Den Europæiske Unions Tidende
            
            
               C 145/41
            
         Sag anlagt den 19. februar 2016 — ZZ mod Kommissionen
   (Sag F-11/16)
   (2016/C 145/50)
   Processprog: fransk
   
      Parter
   
   
      Sagsøger: ZZ (ved advokat N. Lhoest)
   
      Sagsøgt: Europa-Kommissionen
   
      Søgsmålets genstand og beskrivelse af tvisten
   
   Påstand om annullation af Kommissionens afgørelse om afslag på at ændre den lønklasse, som sagsøgeren blev indplaceret i, i forbindelse med vedkommendes overførsel til Europa-Parlamentet og på at genoprette sagsøgerens karriere, samt om at Kommissionen tilpligtes at betale forskellen mellem den løn, sagsøgeren fik udbetalt, og den løn, der burde være blevet udbetalt efter genoprettelsen af vedkommendes karriere, med tillæg af morarenter.
   
      Sagsøgerens påstande
   
   
               —
            
            
               Annullation af Europa-Kommissionens afgørelse af 17. april 2015 om afslag på at ændre sagsøgerens lønklasse i forbindelse med vedkommendes overførsel og på ny at gennemgå sagsøgerens karriere ved Europa-Kommissionen i perioden fra den 16. juni 2001 til den 31. december 2010, på trods af den forfremmelse fra lønklasse C4 (nu AST 3) til lønklasse C3 (nu AST 4) som Europa-Parlamentet tildelte sagsøgeren den 7. august 2009 med tilbagevirkende kraft til den 1. januar 2000.
            
         
               —
            
            
               Annullation af Kommissionens afgørelse af 9. november 2015 om afslag på den klage, sagsøgeren indgav den 17. juli 2015.
            
         
               —
            
            
               Europa-Kommissionen tilpligtes at betale sagsøgeren forskellen mellem den løn, som den udbetalte sagsøgeren, og den løn, som den skulle have udbetalt efter genoprettelsen af sagsøgerens karriere i forhold til lønklasse og løntrin, med tillæg af morarenter.
            
         
               —
            
            
               Europa-Kommissionen tilpligtes at betale sagsomkostningerne.